b'\n_START_ARTICLE_\nSkaftafell\n_START_SECTION_\nNarodni park Skaftafell\n_START_PARAGRAPH_\nSkaftafell je narodni park, ki le\xc5\xbei med krajema Kirkjub\xc3\xa6jarklaustur (tudi Klaustur) in Hofn na jugu Islandije. Dne 7. junija 2008, ki je postal del ve\xc4\x8djega Narodnega parka Vatnaj\xc3\xb6kull._NEWLINE_Ustanovljen je bil 15. septembra 1967 in se kasneje \xc5\xa1e dvakrat raz\xc5\xa1iril. Danes park meri okoli 4807 km2 in ga uvr\xc5\xa1\xc4\x8da na drugo mesto med parki Islandije. Sem spada dolina Mors\xc3\xa1rdalur, gorska veriga Krist\xc3\xadnartindar in ledenik Skaftafellsj\xc3\xb6kull (jezik ledenega pokrova Vatnaj\xc3\xb6kull)._NEWLINE_Pokrajina je zelo podobna nekaterim v Alpah, vendar je nastala v tiso\xc4\x8dih letih pod razli\xc4\x8dnimi vplivi vulkanskih izbruhov \xc3\x96r\xc3\xa6faj\xc3\xb6kull in erozije vode (ledenika Skei\xc3\xb0ar\xc3\xa1j\xc3\xb6kull in Skaftafellsj\xc3\xb6kull), rek Skei\xc3\xb0ar\xc3\xa1, Mors\xc3\xa1 in Skaftafells\xc3\xa1. Vulkanski izbruhi pod ledeno kapo povzro\xc4\x8dijo j\xc3\xb6kulhlaups (ledeni\xc5\xa1ke poplave), zato reka Skei\xc3\xb0ar\xc3\xa1 zelo naraste. Pe\xc5\xa1\xc4\x8dena pustinja med ledenikom in morjem, ki jo ustvarjajo j\xc3\xb6kulhlaups se imenuje Sandur. Zadnji tak pojav je bil v letu 1996._NEWLINE_Slap Svartifoss (\xc4\x8drni slap) je ena najve\xc4\x8djih znamenitosti parka Skaftafell, predvsem zaradi stene iz bazaltnih stebrov preko katere pada slap. Pada preko pribli\xc5\xbeno 20 metrov visoke stopnje. Njegovo ime izvira od \xc4\x8drnih bazaltnih stebrov za njim._NEWLINE_Skaftafell je znan po svojem prijetnem podnebju in son\xc4\x8dnih dneh v poletnih mesecih. Tukaj naravno raste breza B\xc3\xa6jarsta\xc3\xb0arsk\xc3\xb3gur, \xc5\xbeivijo pa tudi mnoge vrste ptic in arkti\xc4\x8dna lisica._NEWLINE_V srednjem veku je bilo na tem podro\xc4\x8dju nekaj velikih kmetij, ki pa so jih zapustili po dveh vulkanskih izbruhih in posledi\xc4\x8dnih ledeni\xc5\xa1kih tokovih. Dve pre\xc5\xbeiveli kmetiji se zdaj ve\xc4\x8dinoma pre\xc5\xbeivljajo s turizmom. Park ima tudi informacijski center in kamp. V parku so urejene \xc5\xa1tevilne pohodni\xc5\xa1ke poti do posameznih znamenitosti._NEWLINE_Bli\xc5\xbenji zaselki so Kirkjub\xc3\xa6jarklaustur, Sv\xc3\xadnafell, Hof, in K\xc3\xa1lfafell.\n_START_SECTION_\nZgodovina naselitve\n_START_PARAGRAPH_\nKmalu potem, ko je bila Islandija naseljena, je na obmo\xc4\x8dju Skaftafell nastala velika naselbina. Katastrofalni izbruh \xc3\x96r\xc3\xa6faj\xc3\xb6kull leta 1362 je uni\xc4\x8dil celotno lokalno skupnost in od tedaj dalje se okro\xc5\xbeje imenuje \xc3\x96r\xc3\xa6fi (Ledina). Naselbina je bila kmalu ponovno vzpostavljena, vendar se je v tem \xc4\x8dasu podnebje za\xc4\x8delo ohlajati in vedno te\xc5\xbeje je bilo \xc5\xbeiveti od kmetovanja. Pogosti izbruhi Gr\xc3\xadmsv\xc3\xb6tna so spro\xc5\xbeili j\xc3\xb6kulhlaups (ledeni\xc5\xa1ke poplave) in polja je prekril pepel in pesek. Leta 1988 je bilo tradicionalno kmetovanje na obmo\xc4\x8dju Skaftafell prekinjeno._NEWLINE_V prej\xc5\xa1njih \xc4\x8dasih so se kmetje poleg ov\xc4\x8dereje ukvarjali tudi z lovom na tjulnje in zbiranjem jajc. Nasedle ladje so bile odli\xc4\x8den vir materiala za izdelavo razli\xc4\x8dnih predmetov in nekateri kmetje so postali znani po svojih ro\xc4\x8dnih izdelkih. Doma\xc4\x8dije so stale tik pod pobo\xc4\x8dji, kjer je nekaj ru\xc5\xa1evin v G\xc3\xb6mlut\xc3\xbanu \xc5\xa1e vedno vidnih. Reka Skei\xc3\xb0ar\xc3\xa1 je za\xc4\x8dela te\xc4\x8di bli\xc5\xbeje kmetijam in uni\xc4\x8devala polja, dokler se v za\xc4\x8detku 19. stoletja niso kmetij preselili v gorska pobo\xc4\x8dja. Ena od njih imenovana Sel je bila opu\xc5\xa1\xc4\x8dena leta 1946, a so jo obnovili v Narodnem muzeju in je dostopna za obiskovalcem.\n_START_SECTION_\nPokrajina in geologija\n_START_PARAGRAPH_\nPokrajina okoli Skaftafella je polna kontrastov. Razli\xc4\x8dni ledeni\xc5\xa1ki jeziki obdajajo nazob\xc4\x8dane gore. Ledeni\xc5\xa1ko preoblikovan najvi\xc5\xa1ji vrh je Hvannadalshnj\xc3\xbakur. Ledeniki in reke mo\xc4\x8dno erodirajo tla. Ledeniki so se v razli\xc4\x8dnih obdobjih pomikali ni\xc5\xbeje ali umikali, najdlje je bil okoli leta 1890, od takrat pa je spet umaknil._NEWLINE_Reke odlagajo ogromno materiala, ki je ustvaril ogromen pe\xc5\xa1\xc4\x8deni predel imenovan Skei\xc3\xb0ar\xc3\xa1rsandur. Cesta \xc5\xa1t. 1, ki poteka kro\xc5\xbeno po vsej dr\xc5\xbeavi od leta 1974, je bila zaradi takih nanosov ve\xc4\x8dkrat zaprta, zato so reko Skei\xc3\xb0ar\xc3\xa1 premostili z mostom. Pa \xc5\xa1e vedno se zgodi, na primer v letu 2009, da si je reka Skei\xc3\xb0ar\xc3\xa1 ustvarila nov tok. Sedaj te\xc4\x8de proti zahodu neposredno izpod ledenika v reko G\xc3\xadgjukv\xc3\xadsl in pod omenjenim mostom je ostalo zelo malo vode._NEWLINE_Geologija obmo\xc4\x8dja Skaftafell je bila podrobno raziskana. Izdelana je bila tudi geolo\xc5\xa1ka karta obmo\xc4\x8dja in objavljena leta 2007. Na voljo je obiskovalcem v Centru nacionalnega parka, kot tudi v knjigarnah v Reykjaviku. Spletna stran o geologiji Skaftafella (skaftafell.org) opisuje razli\xc4\x8dne vrste kamnin na tem obmo\xc4\x8dju. Najstarej\xc5\xa1e kamnine so stare okoli 5 \xe2\x80\x8b\xe2\x80\x8bmilijonov let. Plasti so se pogosto premikale zaradi premikanja ledenikov. Najstarej\xc5\xa1a morena na tem obmo\xc4\x8dju je stara okoli 4 milijone let._NEWLINE_Okolica Skaftafella je pre\xc5\xbeivela precej\xc5\xa1njo vulkansko aktivnost. Izbruh \xc3\x96r\xc3\xa6faj\xc3\xb6kulla leta 1362 je proizvedel ve\xc4\x8d pepela kot katerikoli islandski ognjenik. Manj\xc5\xa1i izbruh je nastal \xc5\xa1e leta 1727. V letu 2011 so znanstveniki ugotovili, da je subglacialni vulkan Gr\xc3\xadmsv\xc3\xb6tn najbolj aktiven vulkan v dr\xc5\xbeavi, prav tako je znan po ogromnih ledeni\xc5\xa1kih poplavah, ki so posledica izbruhov.\n_START_SECTION_\nRastline in divje \xc5\xbeivali\n_START_PARAGRAPH_\nV primerjavi z drugimi ju\xc5\xbenimi obalnimi ju\xc5\xbeni podro\xc4\x8dji ima Skaftafell blago prijetno podnebje, saj le\xc5\xbei v zavetju visokega \xc3\x96r\xc3\xa6faj\xc3\xb6kulla. Tukaj rastejo breze in jesen in druga podrast, vi\xc5\xa1je v B\xc3\xa6jarsta\xc3\xb0arsk\xc3\xb3gur pa le breza. Pogoste so cveto\xc4\x8de rastline kot so zvon\xc4\x8dnice, rumeni in piramidasti kamnokre\xc4\x8d._NEWLINE_Ker se ovce ne pasejo ve\xc4\x8d, se je vegetacija spremenila in se hitro prilagaja delovanju ledenikov Skaftafellsj\xc3\xb6kull in naplavinam Mors\xc3\xa1rdalur. Vrste, kot so vrtne in divje angelike, grahorji in druge arkti\xc4\x8dne re\xc4\x8dne rastline, ki jih skoraj nikoli ne najdemo na pa\xc5\xa1nikih, so tukaj pogoste. Breze in vrbe so prav tako za\xc4\x8dele kolonizirati zemljo._NEWLINE_V gozdu pri Skaftafellu najdemo vinskega drozga (Turdus iliacus), vrsto \xc5\xa1\xc4\x8dinkavca (Carduelis flammea) in vrabce, na travnikih in pobo\xc4\x8djih pa kljuna\xc4\x8de, belko, prosenko in travni\xc5\xa1ko cipo. Druge ptice, ki so pogoste so krokar, mali sokol, navadni kup\xc4\x8dar in sne\xc5\xbeni strnad. Edini divji sesalci so polarne lisice, kune in poljske mi\xc5\xa1i. Tukaj \xc5\xbeivijo tudi razli\xc4\x8dni insekti odvisno od rastlin.'